Source: http://docplayer.fi/3059087-Sijaissotilasjarjestelma-ja-vaenotot-taloudellis-sosiaalinen-tutkimus-sijaissotilaiden-kaytosta-ala-satakunnan-vaenotoissa-vuosina-1631-1648.html
Timestamp: 2018-04-22 09:35:01+00:00
Document Index: 19348166

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Sijaissotilasjärjestelmä ja väenotot. Taloudellis-sosiaalinen tutkimus sijaissotilaiden käytöstä Ala-Satakunnan väenotoissa vuosina - PDF
Sijaissotilasjärjestelmä ja väenotot. Taloudellis-sosiaalinen tutkimus sijaissotilaiden käytöstä Ala-Satakunnan väenotoissa vuosina
Download "Sijaissotilasjärjestelmä ja väenotot. Taloudellis-sosiaalinen tutkimus sijaissotilaiden käytöstä Ala-Satakunnan väenotoissa vuosina 1631-1648"
2 Sijaissotilasjärjestelmä ja väenotot. Taloudellis-sosiaalinen tutkimus sijaissotilaiden käytöstä Ala-Satakunnan väenotoissa vuosina Lukijalle 3 Johdanto 5 Keskitetyn vallan ja pysyvän sotalaitoksen synty Ruotsissa 5 Kruunu, talonpoikaisyhteisö ja väenotot 7 Merkantilismi ja sijaisjärjestelmä 9 Kontrolliin alistetut vai vuoropuheluun kykenevät alamaiset 10 Väenotot suomalaisessa historiantutkimuksessa 12 Tutkimuskysymykset. Tutkimuksen rakenteesta 13 Tutkimusalue ja aika 14 Lähteet 16 Väenottojen eurooppalainen tausta 20 Rekrytointi ja siihen liittyneet ongelmat 20 Siirtyminen pakko-ottoihin 22 Pakko-otot synnyttävät sijaissotilaskäytännön 24 Vaasa-kauden nostoväenotoista suurvalta-ajan väenottoihin 25 Väenottotoimitus 28 Tutkimusalueen asutus, elinkeinot ja väestö 34 Talousmaantieteelliset erityispiirteet 34 Talonpoikaisasutuksen kameraalis-sosiaalinen koostumus 37 Väestöarvioita 40 Ruodutetut, otetut ja vapautetut sekä ratsukon varustajat 41 Ruodutus ja väenotto 41 Kun "ei ollut muutakaan neuvoa ruodussa" 42 Sotapalveluksesta vapautetut 45 Jalkaväkimiehen vaihtoehto: ratsukon varustaminen 48 Väenottorasitus tutkimusalueella ja eräin paikoin muualla valtakunnassa 50 Väenoton pakkoluonteesta tutkimusalueella 51 Väenottoihin liittyneestä niskuroinnista tutkimusalueella ja muualla 55 Yksilö sukuyhteisönsä jäsenenä 57 1 Kansikuva: Jonas Strengin maakirjakartta Huittisten/Kokemäen Jalanojan kylästä vuodelta MHA, al: ISBN (nid) Yliopistopaino Oy Helsinki 2000 ISBN (pdf)
3 Sijaissotilasjärjestelmän toiminta tutkimusalueella 60 Kruunu ja sijaisjärjestelmä 60 Sijaissotilaiden sekä laillisesti kirjoitettujen nihtien lukumäärät ja suhteelliset osuudet tutkimusalueella 62 Kun sijaista ei saatu: laillisesti kirjoitetut isännät, isäntien pojat ja muut 64 Sijaissotilaan hankkimiskäytännöt Sijaissotilaan palkkaus ja sen seuraukset osapuolille: hyödyke-, työvoimaja rahavirroista 74 Lautamies Jöran Jacobsonin yksin palkkaamat kaksi palkkamiestä 75 Ruotu avustamassa palkkauksessa. Palkkaus palvelusaikana 77 "Vaihtomiehet" ja lahjonta 80 Pula palkkamiehistä synnyttää kilpailutilanteita 83 Kihlakunnanoikeuden lautakunta ja väenottokomissaari sijaisjärjestelmän sekä työvoimanvaihdon ohjaajina 85 Sijaissotilaan pestiraha ja palkka 89 Pestisopimus 89 Luontaistuotteiden merkitys palkan osana 91 Sijaissotilaan palkka tutkimusalueella 92 Palkanmaksukäytäntö 97 Palkkasummat muualla Suomessa 101 Palkkatietoja Pohjanlahden länsipuolelta 104 Sijaissotilas - sijaisjärjestelmän pelinappula vai peluri? 106 Siviilisääty ja ikä 106 Mistä sijaissotilaat hankittiin? Naapureiden ja suvun merkitys sijaisen hankinnassa 112 Vapaaehtoisia vai pestautumaan pakotettuja? 114 Sotilaspojat 118 Leski, perinnönjako ja sotilaspojat 122 Sijaissotilasjärjestelmä ja autioituminen 124 Kokonaistaloluku ja autiotilojen osuus 125 Autioituminen talokohtaisesti sekä palkkaajien ja laillisesti kirjoitettujen varallisuus 127 Palkkaajien ja laillisesti kirjoitettujen isäntien maantieteellinen jakaantuminen 139 Väliyhteenveto 141 Tutkimustulokset valtakunnallisen vertailun valossa 145 Sotalaitos, rekrytointi ja sijaissotilasjärjestelmä 149 Lyhenteet 153 Lähteet ja kirjallisuus 154 Liitteet Zusammenfassung: Ersatzmänner, Zwangsaushebungen und Bauerngemeinschaft im 17. Jahrhundert in Schweden 189 2
4 3 Lukijalle Väitöskirjatyöni on vihdoinkin saavuttanut vaiheen, jonka jälkeen sitä ei kannata eikä enää voikaan jatkaa. Työ on päättynyt ja mahdolliset lisäykset kuuluvat jatkotutkimuksiin. Näistä ensimmäinen lienee tämän elektronisesti julkaistavan väitöskirjan jälkeen myöhemmin ruotsiksi ilmestyvä varsinainen kirjaversio. Käsillä - tai paremminkin tietokoneen näytöllä - oleva tutkimus on ensimmäinen Suomen ja Skandinavian historian oppialaa edustava verkkojulkaisu, joka ilmestyy Helsingin yliopiston elektroninen julkaisupankki -hankkeessa. Olen ollut etuoikeutettu saadessani tehdä haasteellista työtä, josta olen vilpittömän kiinnostunut - jokainen Kansallisarkistossa "kannettavan" ääressä istuttu päivä oli erilainen. Lähteiden avulla avautui näkymä yli kolmesataa vuotta vanhaan satakuntalaisyhteisöön ja sen karuun arkipäivään. Tutkimusprosessi oli samalla eräänlainen matka tuntemattomaan, joka osoitti todeksi vanhan viisauden: mitä enemmän tutkii, sitä paremmin tajuaa miten paljon olisi vielä tutkittavaa. Haluan kiittää henkilöitä, joita ilman tämä tutkimus ei olisi syntynyt. Väitöskirjani aiheen sain aikoinaan akatemiaprofessori Heikki Ylikankaalta, joka on ollut myös suurimman ajan työni ohjaaja. Ilman professori Ylikangasta en hankkeeseen olisi ryhtynyt - hänen apunsa sekä innoittava kannustuksensa on ollut korvaamaton. Työn loppuvaiheessa professori Seppo Aalto on ollut toinen työnohjaaja. Hän on lukenut kriittisesti käsikirjoitukseni ja auttanut erilaisissa käytännön asioissa. Haluan myös kiittää työni esitarkastajia professori Petri Karosta Jyväskylän yliopistosta sekä FT Eljas Orrmannia Kansallisarkistosta. Professori Nils Erik Villstrandia haluan niin ikään kiittää työtäni koskevista kommenteista. Olen saanut käsikirjoitukseeni liittyvää palautetta ja parannusehdotuksia lisäksi FL Kari-Matti Piilahdelta, FL Georg Haggrénilta sekä ylitarkastaja Matti Wallalta Kansallisarkistosta. Kiitän myös arkiston muuta henkilökuntaa joustavasta ja ystävällisestä palvelusta. Päätoiminen tutkimustyö on ollut taloudellisesti mahdollista seuraavien tahojen tuella: Väinö Tannerin Säätiö, Alfred Kordelinin Säätiö, Suomalais-ruotsalainen Kulttuurirahasto, Helsingin yliopisto sekä Eemil Aaltosen Säätiö, joille kaikille haluan lausua parhaat kiitokseni. Vaimoni Hilppa on ollut korvaamaton apu lähimpänä neuvonantajanani ja on usein ensimmäisenä "saanut" kuulla uusimmat työprosessin aikana syntyneet ajatukseni. Monesti juuri häneltä on tullut selkeä maanpinnalle ja välillä maanrakoonkin painava palaute. Hän on tehnyt myös kartat ja kaaviot sekä auttanut verkkojulkaisun teossa. Tyttäremme Tilda, tuo lattialla kiitävä ilopilleri, on osoittanut kiihkeää kiinnostusta työn paperiversioon. Kiitos kannustuksesta myös vanhemmilleni - sekä äidille että edesmenneelle isälleni. s/y Refanut II kajuutassa N; E Mikon päivänä 29. syyskuuta vuonna 2000 Mikko Huhtamies
5 4 "Jos en näitä sotamiehiäni häpeä, niin olen likokala. Turkasen väärin olen käyttänyt kuninkaan pestauskäskyä. Sadasta viidestäkymmenestä soturista olen kiepannut kolmesataa puntaa ja vähän päälle. En kiristä muita kuin varakasta väkeä, talollisten perillisiä; tiedustelen kihloissa olevia poikamiehiä, sellaisia, joita jo kahdesti on kuulutettu; tuollaisia uunin pankolla kököttäjiä, jotka yhtä mielellään kuuntelevat pirua kuin rumpua, ja jotka pelkäävät pyssyn pauketta pahemmin kuin satutettu peltopyy taikka haavoitettu villisorsa. Kiristin vaan tuollaisia lellipoikia, joilla ei ole sydän rinnassa suurempi kuin neulannuppi; nämä ovat ostaneet itsensä palveluksesta vapaiksi, ja nyt minun koko komentokuntani on pelkkiä vänrikkejä, korpraaleja, luutnantteja, jefreitterejä, raukkoja niin risaisia kuin Lazarus tapettimaalauksissa, joissa rikkaan miehen koirat nuolevat hänen haavojaan, miehiä, jotka eivät eläissään ole olleet sotureita, vaan pois ajettuja, vääriä palvelijoita, nuorempain veljien nuorempia poikia, karanneita viinureita ja leivättömiä tallirenkejä: levollisten aikain ja pitkällisen rauhan syöpäläisiä, kymmenen kertaa hävyttömämmin risaisia kuin vanha, paikattu sotalippu. Ja tuommoisilla nyt täytän niiden paikat, jotka ovat ostaneet itsensä vapaiksi, ---" Sir John Falstaff kuvaa sotaväenvärväystään William Shakespearen näytelmässä Kuningas Henrik IV (1. osa, IV, 2). Suomentanut Paavo Cajander
6 5 Johdanto Keskitetyn vallan ja pysyvän sotalaitoksen synty Ruotsissa Uuden ajan alun Euroopassa syntyi ruhtinaiden keskitetysti johtamia valtioita, joista Kustaa Vaasan ja hänen sukunsa hallitsema perifeerinen ja köyhä Ruotsi oli yksi pohjoinen muunnos. Muiden uuden ajan valtioiden tapaan Ruotsissakin alettiin kehittää hallintoa sekä ylläpitää pysyvää armeijaa. Uudistustyö pakotti hyödyntämään sisäiset voimavarat mahdollisimman tehokkaasti, mikä edellytti sekä yhteiskunnallisen valvonnan että verotuksen tehostamista mutta myös lisäresursseja ulkomaisin valloituksin. Seurauksena oli lähes vuosisadan kestänyt miltei taukoamaton sotien aika. Sotalaitos nieli valtion menoista suurimman osan ja aiheutti niin Ruotsissa kuin monin paikoin muuallakin miehistön rekrytointi- ja ylläpito-ongelmia, sillä sotilaskarkuruus sekä tautikuolleisuus pakottivat jatkuviin ja ennakoitua suurempiin miestäydennyksiin. 1 Sotaväen harvenevat rivit pyrittiinkin monissa maissa täyttämään kalliiden ulkomaisten palkkasotilaiden sijaan mahdollisimman paljon kotimaisin miehin. Joukkoja alettiin rekrytoida ikivanhan käytännön, ns. nostoväen, avulla. Verrattuna myöhempiin varsinaisiin yleisiin pakko-ottoihin nostoväellä tarkoitettiin tietyltä alueelta, kuten esimerkiksi maakunnasta, otettua määrältään rajoitettua miestäydennystä, joka oli palveluksessa vain tietyn ajan. Nostoväki oli värväyksen ja pakko-oton välimuoto: jos rahalla ei saatu tarpeeksi alokkaita, käytettiin pakkoa. Kyseessä oli alueellinen puolustusjärjestelmä, joka varsinkin 1500-luvulla yleistyi rekrytointimuotona. Jo seuraavalla vuosisadalla kävi kuitenkin ilmi, ettei sen avulla saada tarpeeksi miehiä kooltaan jatkuvasti paisuviin sotajoukkoihin. Monessa maassa alettiinkin siirtyä nostoväkeä tehokkaampiin ja suurempaa väestönosaa koskeneisiin säännöllisiin pakko-ottoihin. Niillä oli tarkoitus ylläpitää pysyvää armeijaa, joka olisi olemassa myös rauhan aikana. 2 Ruotsissa luvulla käytetystä nostoväestä kehittyi seuraavalla vuosisadalla ns. väenotto (ruots. utskrivning). Käytännössä väenotto tarkoitti sitä, että miespuolinen väestö jaettiin pitäjittäin kymmenmiehisiin ruotuihin, 3 joista jokaisesta pakko-otettiin mies sotaväkeen. 4 Kyseessä ei ollut enää alueellinen, vaan valtakunnallinen, ja pikemminkin hyökkäys- kuin puolustusvoiman keräämiseksi tarkoitettu järjestelmä, jonka avulla jalkaväki rekrytoitiin Ruotsissa aina luvulle asti. 5 1 Sotalaitoksen laajentumisesta ja "militäärivallankumouksesta" ks. esim. Parker 1990, s Vrt. myös Black 1991, eri kohdin. Jutikkala 1953, s Anderson 1988, s ja Corvisier 1979, s , 51. Kroener 1995, s Säännönmukaiset väenotot alkoivat 1620-luvulla. Tarkastelen tässä ainoastaan väenottojen suurinta kategoriaa eli perintö- ja kruununtalonpoikia, jotka ruodutettiin kymmenmiehisin ruoduin. Aatelisalueilta otetut rälssitalonpojat sen sijaan ruodutettiin kaksikymmenmiehisin ruoduin. Ratsuväki rekrytoitiin vapaaehtoisuuden pohjalta: jokainen ratsun ja miehen varustanut sai 30 hopeataalerin vuosittaisen verohelpotuksen. 4 Ruotu-sana tarkoitti alunperin 1500-luvun jalkaväen lippukunnan pienintä yksikköä. Lippukunnassa oli 500 miestä, jotka jakaantuivat 100-miehisiin kvartteereihin ja nämä puolestaan 20 miehen ruotuihin. Siksi väenotossa olevaa 20 miehen ryhmää alettiin myös kutsua "ruoduksi". Viljanti 1935, s Fagerlund 1991, s. 13. Fredriksson 1976, s Ks. myös Roberts 1979, s
8 7 Kruunu, talonpoikaisyhteisö ja väenotot Ruotsin suurvalta-ajan väestö sai toimeentulonsa lähes yksinomaan maataloudesta. Talonpoikaisväestö, johon kuului noin 90 prosenttia ihmisistä, oli maan taloudellinen perusta. Maataloustuotannon ylijäämä käytettiin miltei pelkästään sotatalouden tarpeisiin. Suurvaltaaikana talonpoikien verotaakka kasvoi mm. uusien ylimääräisten verojen takia. Eräänlaiseksi veroksi voidaan laskea myös väenotot, joissa verotuskohteena olivat ihmiset, tarkalleen ottaen vuotiaat miehet. Väentoton ja verotuksen periaatteet liittyivät toisiinsa: sotaväkeen otettiin yleensä veronmaksukyvyttömät. Jos verotettavaa omaisuutta ei ollut, kruunu otti siis sen minkä pystyi eli verotettavan itsensä. Maataloudesta saatavien verotulojen turvaamiseksi sotaväkeen otettu oli tavallisesti tilaton tai talon ylimääräisin mies - usein myös naimaton. Sotien jatkuessa lähes koko vuosisadan keskeiseksi ongelmaksi muodostui maatalouden ja rekrytoinnin yhteensovittaminen. Tilannetta pahensi entisestään se, mihin edellä jo viitattiin, että kuolleisuus oli jalkaväen keskuudessa erittäin korkea, sillä toisinaan lähes kokonaisia joukko-osastoja menehtyi kulkutauteihin. Esimerkiksi vuoden 1633 paikkeilla, kun sotaa oli käyty Saksassa kolme vuotta, oli noin 70 prosenttia miesvahvuudesta tautien vuoksi menetetty. 6 Kuolleisuuteen vaikutti ratkaisevasti vastustuskyvyn puute erityisesti nuorilla ensimmäistä kertaa sotaväkeen joutuneilla. Kolmikymmenvuotisen sodan aikaisten kotimaisten jalkaväkimiesten tyypillisin palveluspaikka oli jokisuistoa hallitseva linnoitettu kaupunki Baltiassa tai Pohjois-Saksassa, jossa elinolosuhteet olivat kehnot ja varuskuntataudit yleisiä. Joukkokuolleisuuden takia väenotot toistuivat pahimmillaan vuodesta toiseen, mikä rasitti lihasvoimaan perustuvaa maataloutta. Seurauksena oli, että maatilat autioituivat monin paikoin valtakuntaa, mikä merkitsi käytännössä yleensä paitsi veronmaksukyvyttömyyttä, myös todellista demografista autioitumista kokonaisten kylien tyhjentyessä esimerkiksi sotilaskarkuruuden takia asukkaista. Näin myös kruunun kassaan virtaavat verotulot vähenivät, sillä jokainen sotaväkeen otettu talollinen vähensi maatalouden tuotantovoimaa ja verotuloja. Ruotsalaistutkija Jan Lindegren onkin nimittänyt väenottoja "tuotantovoimien organisoiduksi hävittämiseksi". 7 Väenottojen tuhoisuuden havaitsivat myös jo aikalaiset. Kuningas Kustaa Aadolf kirjoitti kirjeessään vuonna 1626 Jacob De la Gardielle huolestuneena, miten suomalaiset ja ruotsalaiset nihdit kuolevat varuskunnissa "kuin koirat." Samoin valtakunnankansleri Oxenstierna kiinnitti vuonna 1630 huomion siihen, miten vierasta maata valloitettaessa samalla väenottojen takia omaa tuhotaan. 8 Väenottojen aiheuttamista tuntuvista epäkohdista huolimatta köyhä Ruotsi pystyi kuitenkin rekrytoimaan hyvin tehokkaan armeijan ja saavuttamaan jopa tilapäisen suurvalta-aseman (kartta 1). Talollisten keskuudessa hyvin yleinen tapa selvitä väenotoista oli palkata ulkopuolinen sijaissotilas, leigdekarl (suom. palkkamies). 9 Tarkoitan sijaissotilailla kolmea eri kategoriaa: 6 Kuolleisuudesta joukko-osastoissa ks. esim. Nilsson 1990, s , , Laidre 1990, s. 42. Ks. myös Matinolli 1969, s Jussila 1977, s. 71. Yleisesti ks. myös Best 1983, s ja 1600-lukujen Englannin osalta ks. esimerkiksi MacCaffrey 1995, s Lindegren 1980, s Nilsson 1990, s Nimitys on myös muodossa legokarl tai leijekarl. Myös muita nimityksiä käytettiin, sillä ainakin Pietarsaaressa sijaissotilaista käytettiin vuonna 1627 nimitystä "vederlagsman" (so. korvikemies). Ks. Luukko 1945, s Vrt. myös legadreng, vuokrattu, tilapäinen renki.
9 8 palkkamiehiä sekä toisaalta ns. laillisesti kirjoitettuja renkejä 10, koska kyseessä oli käytännössä usein sama asia: palkaton tai palkattu sijainen (taulukko 1). Esimerkiksi taloon hankittu renki oli yleensä palkattua talon ulkopuolista väkeä ja asemaltaan lähellä varsinaista palkkamiestä. Lähden siitä, että palkkamiehet ja rengit olivat palkattuja, joten on oikeutettua puhua yleisesti sijaissotilaan palkkauksesta, vaikkei renkien varsinaisesta palkkauksesta aina olekaan täyttä varmuutta. (Esimerkiksi silloin, kun talosta lähti laillisesti kirjoitettuna renkinä talon isännän oma poika, joka ei saanut varsinaista palkkaa.) Palkkamiesten ja renkien lisäksi on vielä ns. vaihtomiesten ryhmä, johon palaan myöhemmin. Leigdekarlit olivat jo nimensä mukaisesti aina palkattuja. Kategoriat esiintyvät erillisinä ryhminään esimerkiksi taulukoissani, ja jos ne on laskettu samaan ryhmään, se ilmoitetaan erikseen. Palkkamies ei ollut aina kenenkään yksittäisen henkilön palkkaama, vaan toisinaan esimerkiksi kokonaisen ruodun yhteinen palkkamies. Oli kyseessä sitten mikä edellisistä ryhmistä tahansa, tarvittiin kaikkien pestaamiseen varallisuutta. Palkattu sijainen (palkkamies) oli kyseessä varmuudella vain silloin, kun sijaisesta käytettiin nimitystä leigdekarl, tai jos muista lähteistä ilmenee, että esimerkiksi renki olikin palkattu nimenomaan sijaissotilaaksi. Taulukko 1. Sijaissotilaiksi laskettavat kategoriat sekä laillisesti kirjoitetut nihdit Ruotsin 1600-luvun jalkaväessä 1) Sijaissotilaat: - palkkamiehet (leigdekarl) - erityisesti ns. laillisesti kirjoitetut rengit mutta joissain tapauksissa myös muu vastaava talojen ulkopuolinen palkattu maataloustyövoima (lagskrefwen knecht) - käytännössä usein palkattuja sijaissotilaita - vaihtomiehet (ersättare) 2) Sijaisten lisäksi: - kaikki muut laillisesti kirjoitetut nihdit paitsi ryhmässä 1 mainitut Palkattujen sijaisten käyttö sotaväen pakko-otoissa oli yleinen eurooppalainen käytäntö. Leigdekarl ei kuitenkaan ollut keskieurooppalaisen palkkasotilaan pohjoismainen vastine; ei tehtäväänsä koulutettu palkkasotilas, vaan siviili, joka lähti palkkiota vastaan toisen sijaisena sotaväkeen. Palkkamiehellä ja varsinaisella eurooppalaisella palkkasoturilla oli kuitenkin joitain yhdistäviä piirteitä: molemmille pestin otto tarjosi usein ainoa mahdollisen elinkeinon. Kummatkin olivat yhteisöjensä ylimääräisintä väkeä. Sekä Ruotsin palkkamiehet että varsinaiset eurooppalaiset palkkasotilaat olivat vaihtelevassa määrin vapaaehtoisia, jotka köyhyyden ajamina valitsivat ainoan tarjolla olevan elinkeinon. Palkkamiehet tulivat yleensä tilattoman väestön joukosta, tai olivat talojen nuorimpia poikia. Isännistä palkkamieheksi pestautuivat ainoastaan taloudelliseen umpikujaan joutuneet - heitäkin oli tosin paljon. Tilattomien rekrytointi armeijaan oli myös kruunun kannalta edullista: maanviljely jatkui häiriöttä eikä kruunun verokertymä vähentynyt. 11 Haittapuolena oli kuitenkin väenottojen aiheuttama työvoimapula. Kruunun kanta sijaisten palkkaukseen oli yleensä myönteinen, paitsi esimerkiksi vuosina Tuolloin valtiovalta pelkäsi talollisten köyhtyvän liiaksi sijaissotilaiden korkeiden palkkavaatimusten takia ja kielsi palkkauksen. 12 Vuosisadan keskivaiheilla yleistyi tapa ottaa taloihin nuoria kasvattipoikia tuleviksi sijaissotilaiksi. Tästä on esimerkkejä jo kolmikymmenvuotisen sodan ajoilta. Taloon otettiin esim. paimen, joka myöhemmin hoiti rengille kuuluvat tehtävät. Tarvittaessa hän lähti talon puolesta sotaan. Suurin osa sotilaspojista oli köyhien itsellisten alaikäisiä poikia. Pohjanmaalla 10 Myös esimerkiksi laillisesti kirjoitettu irtolainenkin saattoi olla palkattu sijainen. Näitä en kuitenkaan ole laskenut sijaisten ryhmään kuuluvaksi. 11 Ks. esim. Virrankoski 1967, s Ks. esim. Villstrand 1992, s
10 jopa kaksivuotiaita otettiin taloihin sotilaspojiksi. 13 Kasvattipoikien käyttö nimenomaisesti tulevina sotamiehinä merkitsi sijaisjärjestelmän pitkälle kehitettyä muotoa: kyseessä oli eräänlainen vakuutus, joka otettiin jo vuosia ennen väenottoa Koska palkkamiehen hankkiminen oli varakkaimmille talollisille ja keskusvallalle kannattavaa, siitä muodostui jo kolmikymmenvuotisen sodan aikoihin vakiintunut käytäntö - sijaissotilasjärjestelmä. Palkkamiesten yleistyminen erityisesti vuosisadan puolivälistä johti siihen, että he kuuluivat yhä kiinteämmin pestaajiensa talouteen, he mm. asuivat isäntiensä luona. 15 Palkkamiehet olivat verrattavissa renkiin, mutta nimitys "leigdekarl" viittasi siihen, että heidän päätehtävänsä oli eri kuin rengin. Tästä oli enää pieni askel siihen, että palkkamiehen ylläpito organisoitiin kollektiivisesti ja annettiin vakinaisen ruodun tehtäväksi. Tosin palkkamiesten kustannukset olivat jo vuosikymmeniä aiemminkin perustuneet kustannusten jakamiseen ja vuorotteluun. Vuosisadan loppupuolella sijaisjärjestelmä sai valtiollisen instituution muodon: syntyi vakinainen sotamiehenpitojärjestelmä, "vissi Soldatinpito", jossa jokaisessa kylässä oli torppaansa viljelevä sotamies. Tuloksena oli lopulta järjestelmä, jossa toteutui sekä talollisten että kruunun etu. Muovautumisprosessissa meni noin sata vuotta, mutta sen toteutumisen aikataulu vaihteli eri osissa valtakuntaa paikallisten taloudellisis-sosiaalisten olosuhteiden mukaan. Merkantilismi ja sijaisjärjestelmä Koko suurvalta-ajan ja vielä pitkälti sen jälkeenkin Ruotsin talousjärjestelmä nojautui merkantilistiseen talousoppiin. Tavoitteena oli oman valtion taloudellisen voiman kasvattaminen suhteessa muihin viime mainittujen taloutta aktiivisesti heikentämällä. Taloudellista voimaa mitattiin valtakunnan hallinnassa olevalla jalometallivarannolla, jota pyrittiin lisäämään keskusjohtoiselle kauppa- ja veropolitiikalla. Esimerkiksi verot pyrittiin yhä enemmän keräämään rahassa. Koska valtiollinen voima mitattiin viime kädessä taistelukentillä, tähtäsi koko merkantilistinen talouspolitiikka sotilaallisen iskukyvyn voimistamiseen. Kansantaloutta ohjattiin aluksi kovalla kädellä, mutta suurvalta-ajalla yhä enemmän jalansijaa sai kompromissien teko, mikä ei kuitenkaan saanut olla ristiriidassa valtiovallan perimmäisten tavoitteiden kanssa. 16 Makrotasolla ilmennyt talouspolitiikka vaikutti samalla läpikotaisin aina paikallisiin talonpoikaistalouksiin asti. Esimerkiksi maataloutta pyrittiin kehittämään karjatalouden suuntaan, koska karjaa oli helpompi käyttää kaupankäynnissä. Kehitettiin myös muita sivuelinkeinoja, joiden avulla oli mahdollista kasata vaihdettavaa varallisuutta. Ruotsalaistutkijoiden mukaan talonpoikaistuotannon osittaista markkinahakuisuutta tapahtui jo 1600-luvulla. 17 Mikä osuus sijaisjärjestelmällä oli tämä kehityksen vauhdittajana? Ruotsin suurvalta-ajan sotatalous edellytti rahataloutta, missä myös kotimaassa käydyllä 13 Virrankoski 1956, s Sotilaspojista ks. esim. Luukko 1945, s Virrankoski 1956, s Virrankoski 1967, s Rytkönen 1978, s Rinta-Tassi 1980, s Ylikangas 1989, s Huhtamies 1996, s Palkkamiehet merkittiin palkkamiehinä esimerkiksi rippikirjoihin isäntiensä talouksiin kuuluvina. Nallinmaa-Luoto 1983, s Karonen 1999, s Esim. Winberg 1985, s , 204.
11 10 sijaissotilaskaupalla oli tärkeä osa. Palkkamiesten tarve synnytti sijaissotilasmarkkinat, jotka omalta osaltaan yhdessä sota-aikana lisääntyneiden rahassa maksettujen verojen kanssa lisäsivät rahan sekä helpommin vaihdettavissa olevien hyödykkeiden tarvetta. Vastaavan laajuista ja yhtä suurilla panoksilla käytyä vaihdantaa ei aiemmin tavallisten talonpoikien keskuudessa ollut. Tarve rahanhankkimiseen puuttui, koska rahan merkitys taloudellisessa vaihdossa oli vähäinen. Sota-ajan valtiontaloudelta edellytettiin myös suurempaa joustavuutta kuin rauhanajan taloudelta, joka tukeutui enemmän luontaistalouteen. Rahan tarvetta lisäsi osaltaan myös se, että keskisen euroopan sotatoimialueilla rahatalous oli kehittynyt pidemmälle kuin Ruotsissa. 18 Palkkamiesten palkat ratsu- ja jalkaväessä antoivat osaltaan sysäyksen markkinatalouden suuntaan. Väenottoihin liittyneen kaupankäynnin osapuolilla oli vahva yllyke: oman tai läheisen hengen sekä talon tulevaisuuden säilyttäminen. Sijaissotilasjärjestelmä lisäsi osaltaan rahan ja helpommin rahaksi muutettavien hyödykkeiden kuten karjan, tervan, salpietarin, raudanjalostuksen ja sahatavaran ym. käyttöä maataloudessa. Talonpoikaistalous mukautui kriisiajan edellyttämällä tavalla. Jan Lindegren on havainnut tutkiessaan vuosien väenottoja Bygdeåssa, että karjanhoito lisääntyi enemmän työvoimaa vaativan viljanviljelyn kustannuksella. 19 Käyttämällä kotieläimiä vetojuhtina voitiin osittain korvata myös väenottojen aiheuttama lihasvoiman menetys. Jalkaväkisijaisen palkkaus ei ollut yhtä suuri menoerä kuin selvästi enemmän varallisuutta vaatineen ratsukon varustaminen. Niitä voidaan kuitenkin verrata keskenään, koska sijaissotilaita varustettiin ainakin tietyillä alueilla enemmän kuin ratsumiehiä. Näin ollen esimerkiksi yhden pitäjän sisällä sijaiskaupassa liikkuneet hyödyke- ja rahavirrat saattoivat hyvinkin olla verrattavissa ratsumiesten värväyksessä liikkuneisiin. Kontrolliin alistetut vai vuoropuheluun kykenevät alamaiset? Tutkimukseni kytkeytyy kahteen ruotsalaiseen tutkimuslinjaan: lähinnä Upsalan yliopistossa tehtyyn historiamaterialistiseen tutkimukseen (Maktstat-projektet) sekä toisaalta paikallisyhteisön ja keskusvallan vuorovaikutusta korostavaan suuntaukseen, jota on tehty lähinnä Lundin yliopistossa mutta ja luvuilla myös meillä. Ensin mainittu tutkimussuuntaus korostaa suurvalta-ajan sotilasvaltioluonnetta, jossa kruunu piti alamaisiaan lujassa otteessa ja määräysvallassa, jälkimmäinen taas keskusvallan ja paikallisyhteisön vuoropuhelua. Upsalan koulukunnan johtava tutkija on Sven A. Nilsson sekä väenottojen kannalta erityisesti Jan Lindegren, kun taas vuorovaikutusnäkökulmaa on puolestaan korostanut Eva Österberg. Historiamaterialistisen koulukunnan päämääränä oli tarkastella 1600-luvun ruotsalaisen mahtivaltion kehittymistä ja toisaalta sen aikaansaamia rakenteellisia muutoksia talonpoikaisyhteisössä. Tutkimuksen kohteena oli samalla modernin valtion perusteiden kehittyminen. 20 Yhteispohjoismainen tutkimushanke "Centralmakt och lokalsamhälle" puolestaan tarkasteli keskusvallan ja paikallisyhteisön vuorovaikutusta ja 1700-luvuilla. Nämä kaksi projektia tuottivat joukon tutkimuksia, jotka muodostavat keskeisen osan tämän työn tutkimuskirjallisuudesta. Myös Saksassa esimerkiksi Potsdamin ja Berliinin yliopistoissa on viime aikoina tehty paljon sotalaitosta, siviiliyhteiskuntaa ja militarismia tarkastelevaa tutkimusta, johon niin ikään vertailen tuloksiani Villstrand 1992, s Kerkkonen 1947, s Ks. myös De Vries 1976, s Villstrand 1992, s Ks. Villstrand 1992 (b), s Ks. esim. Nilsson 1990; Lindegren 1980; Jespersen 1985; Rian Esimerkiksi AMG-tutkijapiirin (Arbeitskreis der Militär und Gesellschaft im Frühen Neuzeit) tekemä tutkimus.
12 11 Sodankäynnistä ja sen vaatimien voimavarojen keräämisestä ja kohdentamisesta tuli keskeinen osa suurvalta-aikaa koskevaa uutta tutkimusta. Ruotsalaiset historiallismaterialistisen koulukunnan tutkijat ovat käyttäneet suurvalta-ajan Ruotsista nimitystä sotilasvaltio (militärstat), jolla on haluttu korostaa maan läpikotaisin militarisoitunutta luonnetta. 22 Termin käyttö on siis samalla kannanotto. Vähemmän valtion sotilaallista luonnetta korostaa termi mahtivaltio (maktstat). Ruotsissa kehittynyt "sotilasvaltio" oli Sven A. Nilssonin mukaan eurooppalaisen varhaismodernin valtion muunnos, jossa valtiolaitoksen muovautumisessa ja kansallisten voimavarojen jaossa sotalaitoksen tarpeet olivat määräävässä asemassa. Sota ja sotalaitos olivat tärkeimmät valtiollisen ja yhteiskunnallisen muutoksen aiheuttajat. 23 Kustaa Aadolfin aikana sodankäynnin tarpeet nousivat kaiken muun yläpuolelle, ja kotimaasta saadut voimavarat hyödynnettiinkin lähes totaalisesti. Käytännössä tämä merkitsi väestöön kohdistuvan kontrollin tiukentamista verotuksen ja väenottojen tehostamiseksi. Kaikkien yhteiskuntapiirien oli osallistuttava sotilasvaltion rakennustalkoisiin. Esimerkiksi pappien vastuulla oli kansan ideologinen motivointi, mikä käytännössä tarkoitti saarnausta kansan sotauhrausten välttämättömyydestä. Hyökkäyssota Saksassa muuttui propagandassa puolustustaisteluksi "valtakunnan vihollisia vastaan". Propagandakoneiston tehokkuudesta kertoo mm. se, että edellä mainittua ilmausta käytettiin yleisesti tutkimusalueen käräjillä. 24 Ruotsin kaltaisia mahtivaltioita/sotilasvaltioita kehittyi myös muualle Eurooppaan. Ruotsi oli erityisesti sotalaitoksen alalla mm. myöhemmän Preussin esikuva. Myös Preussissa, joka oli maatalousvaltainen ja väkiluvultaan pieni maa, koko yhteiskunta mukautettiin sotalaitoksen vaatimuksiin. 25 Suurvalta-ajan Ruotsissa oli tarpeen kehittää myös riittävän tarkka väestökirjanpito, joka sekin luotiin sotilaallisten päämäärien takia. 26 Väestön määrän lisäksi (käytännössä asepalvelukseen soveltuvan miespuolisen väestön) oli tarpeen selvittää väestön verotettava omaisuus. Siksi juuri 1620-luvulla sotilasvaltion talonpoikiin kohdistaman paineen ollessa kovimmillaan alkoi henkikirjoitus sekä karja- ja kylvöveroluetteloiden pito. Kaikki 1620-luvun uudet verot kohdistuivat maatilojen sijasta yksittäisiin ihmisiin ja ruokakuntiin. Tällä pyrittiin selvittämään valtakunnan asukkaiden määrä sekä kaikkien - jopa yksittäisten loismiesten - verotettava omaisuus Militärstat/sotilasvaltio -nimitystä lähellä on myös skattestat-käsite, jolla tarkoitetaan uuden ajan alun valtiota, jossa rahalla maksettavat verot syrjäyttivät luontaistuotteilla maksetut. Syynä oli tässäkin tapauksessa kallistuneen sodankäynnin rahatarve. Nimitystä käytti ensimmäisenä itävaltalainen Joseph Schumpeter. Saksalainen historiankirjoitus on lanseerannut myös (ensimmäisenä Otto Hinze) poliittisen historian sävyttämän Machtstaat-nimityksen. Sillä tarkoitetaan sodankäyntiä varten syntynyttä valtio-organisaatiota, jolla oli ehdoton valta kansalaisiinsa. Nimityksen käyttö riippuu lähinnä näkökulmasta, mutta militärstat-nimitys sisältää kaikki kolme elementtiä: sotalaitoksen, verotuksen sekä näiden edellyttämän voimakkaan valtiovallan. Ks. Klingnéus 1990, s. 25. Vierhaus 1984, s Nilsson 1990, s KA. AS I KOa 4, s. 343-v. Loimaan kk Best 1983, s. 38. Büsch 1962, eri kohdin; ks. esim Anderson 1988, s Nilsson 1990, s Lindegren 1985, s Ks. myös Klingnéus 1997, s Nilsson 1990, s. 14,73,151.
13 12 Lundilaista vuoropuhelusuuntausta edustava Eva Österberg on todennut, että 1600-luvun feodaalinen sotilasvaltio ei ollut vain hallitsevien eliittien vallankäytön väline. Valtion olemassaolo edellytti hänen mukaansa myös legitimiteettiä. 28 Alamaisten suuren joukon piti kokea keskusvalta oikeutettuna ja laillisena, mikä erityisesti pitkinä sotakausina tuotti vaikeuksia. Legitimaatiota edesauttoi Österbergin mukaan molemminpuolinen mukautuminen sekä kruunun että talonpoikien taholta. Vuorovaikutusnäkökulmasta on tarkasteltu myös suurvalta-ajan väenottoja ja sijaisten käyttöä. Esimerkiksi suomalaisen Nils Erik Villstrandin mukaan juuri sijaisjärjestelmää hyödyntämällä talonpojat pystyivät sopeutumaan väenottoihin. Sallimalla sijaisten käytön keskusvalta pystyi vastaavasti oikeuttamaan oman olemassaolonsa alamaisten silmissä. 29 Talonpoikaisyhteisön vuorovaikutus merkitsi käytännössä sen vaikutusvaltaisen ja hyväosaisen kerrostuman yhteistyötä keskusvallan kanssa. 30 Tilaton väestö oli yhteistyömahdollisuuksien ulkopuolella. Väenotot suomalaisessa historiantutkimuksessa Suomessa ole tehty omaa perustutkimusta erityisesti sijaisjärjestelmästä, eikä täällä Nils Erik Villstrandia lukuunottamatta ole otettu kantaa edellä esiteltyihin ruotsalaissuuntauksiin. Yleisesti ottaen sijaisjärjestelmää sivutaan esimerkiksi pitäjänhistorioissa väenottoihin liittyvänä alalukuna. Erityisesti Pohjanmaan paikallishistoriat käsittelevät aihetta. Esimerkiksi Armas Luukko (1945, 1967) ja Pentti Virrankoski (1967) ovat kirjoittaneet sijaisjärjestelmästä. Luukko on ensimmäisenä kiinnittänyt huomiota sijaisten palkkauksen yleisyyteen ja selvittänyt jonkin verran myös sijaisten sosiaalista taustaa. Luukon tutkimusten takia sijaisjärjestelmää on pidetty tunnusomaisena juuri Pohjanmaalle, paljolti siksi, koska ilmiötä ei liiemmin ole tutkittu muualla maassa. Sijaisjärjestelmä oli yleisesti käytössä kuitenkin myös esimerkiksi Savossa. Virrankoski on artikkelissaan pohtinut erityisesti sijaisille maksettujen palkkasummien suuruutta. Kolmikymmenvuotisen sodan aikaisia väenottoja on tutkinut jo 1930-luvulla Arvo Viljanti (1935) sekä Arvi Korhonen (1939). Viljanti on tarkastellut Varsinais-Suomen väenottoja ja vakinaiseen sotamiehenpitoon siirtymistä sotilashallinnollisesta näkökulmasta. Korhosen keskeneräiseksi jäänyt "Hakkapeliittain historia" on pääasiassa 1620-lukua käsittelevä sotahistoriallinen tutkimus. Anneli Mäkelä (1975) on kirjoittanut Viipurin läänin väenottoja käsittelevän tutkimuksen, jonka sotilaiden määrää ja ruokakunta-asemaa koskevan osan puutteena on, että tutkimus perustuu lähes pelkästään väenottoluetteloihin. Tutkimuksessa on toisaalta selvitetty paljon esimerkiksi väenottoviranomaisten vilpillistä toimintaa, mutta sen antamat lukumäärät otetuista nihdeistä ja näiden asemasta eivät siis ole vertailukelpoisia. Sotahistoriallista tutkimusperinnettä on jatkanut 1970-luvulta alkaen Jussi T. Lappalainen (esimerkiksi 1975,1987), joka on käsitellyt väenottoja ja jonkin verran myös sijaisten palkkausta tutkimuksissaan. Heikki Ylikangas (1989, 1990, 1999) on kiinnittänyt huomion väenottoihin ja sijaissotilaiden käyttöön sekä näiden aiheuttamiin pitkän aikavälin jälkivaikutuksiin esimerkiksi yhteiskunnallisen kontrollin ja asutushistorian kannalta. Pitäjänhistorioiden väenottoja koskevat osat perustuvat lähes poikkeuksetta edellä mainittuihin tutkimuksiin, joiden lisäksi niissä on yleensä otettu esimerkiksi joku pestaamiseen liittynyt paikallinen tuomiokirjatapaus. Uusinta ja perinpohjaisinta aiheeseen liittyvää pohjoismaista tutkimusta edustaa Nils Erik Villstrandin väitöskirja vuodelta 1992 "Anpassning eller protest. Lokalsamhället inför utskrivningarna av fotfolk till den svenska krigsmakten " Työ on osa edellä mainittua "Maktstat" - 28 Österberg 1989, s Väenotoista, sijaisjärjestelmästä sekä keskusvallan ja paikallisyhteisön vuorovaikutuksesta ks. Villstrand Ks. Österberg 1989, s. 85.
14 13 projektia. Se käsittelee väenottoja keskusvallan ja paikallisyhteisön keskinäisenä vuorovaikutuksena. Keskusvallan aikaansaamien paineiden alla paikallisyhteisöllä oli tietty liikkumavara, jonka rajoissa se pystyi mukautumaan tai vastustamaan väenottoja. Sijaisten palkkaus, jota hänkin tutkimuksessaan laajalti käsittelee, oli yksi mukautumisen ja karkaaminen vastustamisen muoto. Villstrand ei ole tutkimukseensa ottanut mukaan tuomiokirjoja eikä liiemmin tarkastellut sotamiesten taustoja. Tutkimuskysymykset. Tutkimuksen rakenteesta Aiemmassa ruotsalais-suomalaisessa tutkimuksessa ei ole tarkasteltu nimenomaisesti sijaisjärjestelmää autioitumisproblematiikan yhteydessä, mutta sijaisjärjestelmän taustalla olleita väenottoja on yleisesti pidetty autioitumisen eräänä tärkeänä syynä. 31 Tarkoitukseni on erottaa sijaisjärjestelmä omaksi erilliskohteekseen. Tarkastelen tutkimuksessani sijaissotilaan pestaamista väenotoista selviytymisen keinona. Keskeinen tutkimusteema on siten sijaisjärjestelmän merkitys väenottojen osana sekä järjestelmän paikallistoiminta. Työssä tarkastellaan väenottoja ja sijaisjärjestelmää pääasiassa taloudellisesta näkökulmasta ja työn loppupuolella erityisesti veronmaksukyvyttömyyden eli kameraalisen autioitumisen kannalta. Autioitumisen ja väenottojen keskinäinen riippuvuus ei kuitenkaan ole tämän tutkimuksen pääteema. Tämän takia en ole liiemmin verrannut tuloksiani muuhun autioitumistutkimukseen. 32 Tutkimukseni tarkastelutaso on paikallinen, yhteisöllinen ja taloudellinen. Keskusvallan osuuden väenottojen ja sijaisjärjestelmän ohjaajana jätän vähemmälle huomiolle. Leigdekarlin palkkaaminen ei ollut vain keino, jolla isäntä vältti väenoton. Hankkimalla ulkopuolinen sijainen vältettiin usein myös talon autioituminen, sillä isännän tai tämän pojan joutuminen elinikäiseen sotapalvelukseen oli vakava uhka maatilan tulevaisuudelle. 33 Pienelle talolle yhdenkin työmiehen menetys saattoi olla kohtalokasta. Pohdin myös sitä, millaiset talot pystyivät jatkamaan elinvoimaisina väenottorasituksesta huolimatta. Yksittäisiä maatiloja tarkastelen niiden elinkeinorakenteen eli tässä tapauksessa sen perusteella, olivatko ne painottuneet karjanhoitoon vai viljanviljelyyn. Analysoitavat maatilat olen jakanut kahteen pääryhmään, joita vertaan keskenään: talot, jotka pystyivät hankkimaan kalliin palkkamiehen sekä toisena ääripäänä talot, joista isännän oli itse lähdettävä sotaväkeen. Ensimmäisessä luvussa tarkastelen jalkaväen rekrytointia ja sijaissotilaiden käyttöä kansainvälisestä näkökulmasta. Aika ja paikka vaihtelevat kyseisessä luvussa paljon, koska tarkastelen pitkällä aikavälillä eri puolilla Eurooppaa käytössä olleita sijaiskäytäntöjä. Ruotsin väenottoja tarkastelen tämän jälkeen kansainvälistä taustaa vasten. Edellisten johdantoluonteisten lukujen jälkeen siirryn itse tutkimusalueen väenottojen ja sijaisjärjestelmän tarkasteluun. Selvitän sijaissotilaan palkkauksen ensin paikallistasolla lähinnä tuomiokirjoista ja muista lähteistä poimittujen esimerkkien avulla. Työn loppupuolella tarkastelen sijaisjärjestelmää sekä maatilojen autioitumista tilastollisesti talo- ja pitäjäkohtaisesti. Lopulta vertailen tutkimusalueelta saatuja tuloksia yleisvaltakunnallisesti lähinnä Pohjanmaan, Itä-Suomen sekä Pohjanlahden länsipuolisen 31 Esim. Villstrand 1992, s. 55, 70. Luukko 1975, s Ylikangas 1989, s. 57. Autioitumisen syiksi on luettu myös ilmastonvaihtelut, katovuodet, sotajoukkojen liikkeet sekä voutien mielivalta. 32 Kuten esimerkiksi Pohjoismaisen autiotilaprojektin erillistutkimuksiin ja sen loppuraporttiin "Desertion and Land Colonization in the Nordic Countries c ", joka käsittelee kaiken lisäksi eri aikakautta kuin käsillä oleva tutkimus. 33 Ks. esim. Viljanti 1935, s. 28.
15 Bygdeån kanssa. Pyrin vastaamaan kysymykseen, missä valtakunnan osissa ja millaisten taloudellisten ehtojen vallitessa sijaisjärjestelmä toimi - eli missä sijainen pystyttiin palkkaamaan? Yhteenvetoluvussa tarkastelen Ruotsin väenottoja ja työn lopussa esitettyjä tutkimustuloksia uudelleen kansainvälistä taustaa vasten. 14 Tutkimusalue ja -aika Tutkimusalue käsittää Turun ja Porin lääniin kuuluvan Ala-Satakunnan kihlakunnan seuraavat pitäjät: Eura, Huittinen, Kokemäki, Loimaa ja Ulvila. Kyseessä on siis koko Ala-Satakunta poislukien Närpiö ja Turun läänin Lappi sekä Eurajoki (kartta 2). 34 Olen tarkastellut tutkimusaluetta kahdessa osassa, tutkimusalueina I ja II. Tutkimusalue ja sen osa-alueet esitellään tarkemmin jatkossa. Valitsin useamman vertailupitäjän samasta kihlakunnasta, sillä halusin selvittää, oliko saman kihlakunnan sisällä ja samantyyppisellä talousmaantieteellisellä alueella pitäjien välillä merkittäviä eroja. Kun tutkimusalueena on lähes yksi kihlakunta, on ollut mahdollista tarkastella myös erityiskysymyksiä, esim. sijaisten ja palkkaajien välistä liikkumista pitäjien välillä. Alueen valintaa perustelen myös sillä, että se on aiheen kannalta tutkimaton alue. Se edustaa myös talousmaantieteellisesti aiheen kannalta tutkimatonta aluetyyppiä, peltoviljelyaluetta mutta sisältää myös perifeerisiä syrjäkyliä sekä rannikkoalueita sekä Porin kaupungin. Tutkimusalueen pohjoisosan aatelisasutus on myös tekijä, jonka vaikutusta sijaisjärjestelmään tulen tarkastelemaan. Myös se, että alueelta on kerätty tuomiokirjakortisto, on vaikuttanut ratkaisevasti alueen valintaan. Kortisto on ollut ns. työekonomian kannalta varsinkin työprosessin alkuvaiheessa korvaamaton apuväline. Tilastollisen tarkastelun sisältävä tutkimusaika käsittää kolmikymmenvuotisen sodan ns. Saksan sotavaiheen (vuodet ). Sijaissotilaiden käyttö yleistyi juuri kyseisenä sotakautena. Tilastollista tarkastelua ei ole mielekästä jatkaa pidemmälle taaksepäin, koska esimerkiksi luvun lähdetilanne 35 on valittuun tutkimusaikaan verrattuna rajallisempi, sekä myös siksi, että 1620-luvun väenottoluettelot ovat välillä lähes lukukelvottomia. Toisaalta tarkastelujakson jatkaminen eteenpäinkään ei mielestäni kannata: ja 1660-luvuilla otettujen sotilaiden määrät olivat hyvin pieniä. Tutkimusalueella sekä osin myös muualla valtakunnassa vallinnutta sijaiskäytäntöä tarkastellaan kuitenkin tuomiokirjojen avulla myös laajemmin ylittäen edellä mainittu aikarajaus. Vuoden 1642 väenottouudistus sisältyy tilastollisen tarkastelun aikarajaukseen. Tutkimusaika jaetaan kahteen jaksoon, vuosiin ja Näitä jaksoja vertaamalla pyrin tiettyjen kysymysten osalta havainnollistamaan sijaisjärjestelmässä tapahtuneita muutoksia. 34 Eurajoki, Närpiö sekä välillä Varsinais-Suomeen kuulunut Lappi on jätetty tarkastelun ulkopuolelle. Eurajoki oli lähes kokonaan rälssialuetta ja otettujen sotamiesten määrät pieniä. Närpiö kuuluu kulttuurisesti ja maantieteellisesti enemmän Pohjanmaahan kuin Satakuntaan. Närpiön erillisluonteesta ks. Orrman 1975, s. 197 viite 10. Suvanto 1987, s Esim. henkikirjat alkavat vasta vuodesta 1634/1635.
17 16 Lähteet Työni perustuu eri lähteitä yhdistelemällä koottuun tietokantaan (ks. liite 15). 36 Tutkimuksen päälähteitä ovat väenotto- ja katselmusluettelot, joita keskenään vertaamalla olen selvittänyt toisaalta sotapalvelukseen itse lähteneet sekä toisaalta sijaissotilaan palkanneet. 37 Väenottoluettelosta ilmenee ainoastaan alustavasti mutta toisinaan myös lopullisesti nihdiksi määrätyt. Väenottoluetteloihin kirjatuista alokkaista moni todella joutui sotaväkeen, mutta usein sotaväkeen lähti sijainen, mikä ilmenee vasta väenoton jälkeen tehdyistä katselmusluetteloista. Katselmusluettelossa rekryytit olivat tosiasiallisesti jo osa armeijaa, sillä heidät ryhmitettiin näissä aina johonkin joukko-osastoon kuuluviksi. Väenottoluetteloissa nihdit oli järjestetty vain kotipitäjän ja -kylän mukaisesti. Väenottoluettelo olikin luonteeltaan siviililähde, katselmusluettelo taas sotilaallinen lähde. Myös karanneet, vapautetut ja korvaavaan palvelukseen määrätyt kirjattiin vasta katselmustilaisuudessa. Lähdekriittisesti väenottoluetteloita voi pitää tämän tutkimuksen tarpeita ajatellen luotettavina, sillä niiden tekemiseen osallistui paikalliset olot tunteva väenottolautakunta. Olen pyrkinyt identifioimaan rekryytit kotikylän ja sukulaisten perusteella, mikä ko. asiakirjojen perusteella onkin usein mahdollista. Väenottoluetteloissa mainittiin nimittäin usein esimerkiksi se, kenen poika tai veli kyseinen henkilö oli. Sekä väenottoviranomaisten että esimerkiksi sijaisen palkanneen kannalta oli tärkeää, että luetteloissa yksilöitiin henkilöt riittävän tarkasti. (Osa miehistä on voitu yksilöidä tuomiokirjojen avulla.) Myös joukko-osastojen katselmusluetteloissa oli yleensä mainittu alokkaan kotikylä ja pitäjä. Näissä luetteloissa saman pitäjän miehet kirjattiin tavallisesti väenottovuoden mukaan omaksi peräkkäiseksi ryhmäkseen. Näin heidät on yleensä mahdollista löytää verraten varmasti. Taloudellista taustaa olen valaissut henkikirjojen, kylvö- ja karjaveroluetteloiden sekä maakirjojen avulla. Sotakollegion registratuuraa ja saapuneita kirjeitä olen lukenut lähinnä nyky-ruotsin puolella maksettujen palkkojen selvittämiseksi. Sijaissotilasjärjestelmää ihmisten välisenä toimintana olen tarkastellut lähinnä tuomiokirjojen avulla. Käräjät olivat viimeinen keino asioiden ratkaisemiseksi, ja niihin turvauduttiin silloin, kun osapuolet eivät muutoin pystyneet sopimaan asiasta. Asioita pyrittiin sopimaan käräjien ulkopuolella jo senkin takia, että oikeudenkäynti maksoi. 38 Aineisto on siis valikoitunutta, ja esimerkiksi suurin osa palkkasopimuksista jää hämärän peittoon. Kun oikeustapauksia otetaan mukaan pitkältä ajanjaksolta riittävästi ja eri puolilta valtakuntaa, voidaan niiden perusteella saatua kuvaa esimerkiksi palkoista pitää luotettavana. Käräjillä käsiteltiin niin pieniä kuin suuriakin palkkasummia, joten toisinaan on mahdollista hahmottaa palkkahaarukka. Nykyisen Ruotsin puolella maksettujen palkkojen vertaaminen tutkimusalueella ja myös muualla Suomessa maksettuihin on vaikeaa, koska hintatasosta ei ole koko valtakunnan käsittävää tutkimusta. Tämän takia olen tässä 36 Tietokantoja on tehty kaksi: tietokanta I sekä tietokanta II. Ensimmäinen käsittää varsinaisen tutkimusalueen kaksi osa-aluetta (tutkimusalueet I ja II). Tietokanta II käsittää vertailualueen Varsinais-Suomen Halikosta (tutkimusalue III). 37 Villstrandin väitöskirjassa (1992) on ensimmäistä kertaa käytetty laajemmin hyväksi armeijan rullia eli katselmusluetteloita, joita on käsitelty tekijän kehittämän "Knektkarussel" - laskentamenetelmän avulla. Menetelmä sopii erinomaisesti väenottojen tarkasteluun yksittäisen pitäjän näkökulmasta, mutta on liian työläs käytettäväksi tässä tutkimuksessa, jossa tutkimusalue käsittää viisi pitäjää. Sen käyttö ei myöskään ole tutkimuksessani perusteltua, koska en tarkastele nihtien sotilasuraa alusta loppuun asti vaan keskityn lähinnä rekrytointivaiheeseen. 38 Aalto 1994, s. 27, 33.
18 tutkimuksessa tyytynyt esittämään Pohjanlahden länsipuolelta vain reaalipalkkatietoja. Tuomiokirjojen perusteella ei ole tehty tilastoa, ja on keskitytty oikeustapausten tarjoamaan laadulliseen informaatioon. Ainoastaan palkkasummien kehitystä on tarkasteltu aikasarjanomaisesti, mutta tässäkin tapauksessa on kyseessä lähinnä luettelo tuomiokirjoista poimituista palkkasummista Tuomiokirjatapauksia voidaan pitää luotettavina paikallisten olojen kuvaajina mm. siksi, että päätös tehtiin lautamiesten ja rahvaan läsnäollessa, eikä asioiden esittäminen täysin totuuden vastaisesti ollut mahdollista. Toisaalta kihlakunnanoikeuden lautakunnan läsnäolo sekä väenottotilaisuudessa että käräjillä toisaalta lisää mutta toisaalta myös vähentää oikeusjuttujen luotettavuutta. Lautakunta tunsi paikalliset olot ja ihmiset, mutta sotaväenottoihin liittynyttä epäkohtaa ei välttämättä korjattu käräjillä, jossa päätösvaltaa käytti osittain myös väenotosta päättänyt kihlakunnanoikeuden lautakunta. Suoraan käräjiltä hovioikeuteen ja maaherralle lähetetyt törkeät j utut lienevät aiheeni kannalta niin harvalukuiset, ettei niiden puuttuminen alioikeuksien pöytäkirjoista aiheuta kokonaiskuvan vinoutumista. 40 Upseerien ja sotilaiden omavaltaisuus ja laista piittaamaton käytös oli jo 1600-luvulla yleisesti tunnettu toisasia. Kaikki haasteet eivät näin johtaneet oikeuskäsittelyyn sotilaiden lyödessä ehkä jonkin verran muita useammin haasteensa laimin. 41 Palkkamiesten pestaamisessa oli kuitenkin kyse paljolti siviilien keskinäisistä sopimuksista, joten edellä mainittu ei kokonaiskuvaa rajoita. Aatelin käräjien ulkopuolisen kartano-oikeuden harjoittaminen ei aiheuta oleellisia puutteita, koska rälssisotilaita otettiin vain murto-osa verrattuna perintö- ja kruununtalonpoikiin. Tällä en kuitenkaan tarkoita sitä, että aatelin vaikutus väenottoihin olisi ollut vähäinen. 42 Mitä sitten tiedetään itse sijaissotilaista? Vain poikkeuksellisesti sijaissotilaista voidaan selvittää muuta kuin nimi ja kotikylä, mikä viitaa siihen, että suurin osa palkkamiehistä kuului kameraalisen kirjanpidon ulkopuoliseen tilattomaan väestöön. Todennäköisesti heitä on ainakin osittain myös tarkoituksellisesti salattu henkikirjoittajilta. 43 Sijaisten joukossa oli myös paljon autiotilan viljelykseen ottajia, jotka olivat vapaavuosien ajan henkirahaa lukuunottamatta vapautettuja veroista ja näin ollen myös sitä koskevan kirjanpidon ulkopuolella. Yleisesti ottaen sijaiseksi pestautunut oli talon tai ruokakunnan ylimääräisin mies, joka ei maksanut kruunulle veroa. Myös sijaisten nuori ikä on osaltaan vaikuttanut siihen, ettei heitä juurikaan löydy henkikirjoista. Yksittäisistä sijaissotilaista voidaan yleensä selvittää osa alla olevista tiedoista, joiden avulla on mahdollista hahmottaa yleistettävissä oleva kokonaishenkilökuva suurvalta-ajan sijaissotilaasta. 39 Varsinainen määrällinen tarkastelu on tehty mm. väenotto- ja katselmusluetteloiden perusteella. 40 Aalto 1996, s Periaatteessa tämäkin pitäisi käydä ilmi tuomiokirjoista, joissa oli maininta haasteen laiminlyöjistä sekä heille langetetusta 3 markan sakosta. 42 Ks. Aalto 1996, s Tuomiokirjainformaation sattumanvaraisuudesta ks. Virrankoski 1970, s Ks. esim. Aalto 1996, s. 74. Loimaan Niinijoensuun kylän miehet jäivät kiinni tarkastuksessa siitä, että olivat yrittäneet piilottaa (Undandölt) paimenpoikaa, joka havaittiin kelvolliseksi ruotuun. KA. AS I KOa 3, s. 283, Loimaan sk
19 18 Ainakin: -sijaisten lukumäärä ja suhteellinen osuus otetuista -nimi -väenottokylä ja -pitäjä Joskus: -kotipaikka -siviilisääty -lähisukulainen -ruokakunta-asema -jäljellä oleva palkka tai koko palkka -kenelle palkka maksettiin -palkkaaja -palveluspaikka -kuolinvuosi tai jopa -päivämäärä -kuolinsyy -tehty rikos tms. -pestautumismotivaatio Harvoin: -ikä (muuten kuin summittaisesti) ja terveydentila -kotitalo -vaiheet kotiinpaluun jälkeen Lähteisiin on kirjattu yleensä vain se, mikä aikalaisten mielestä oli tärkeää: kuka palkkasi kenet, ja mistä palkattu oli kotoisin. Viime mainittu selvitettiin sen takia, että karkureiden uskottiin yleensä karkaavan kotiseudulleen. Palkkaajan kannalta taas palkkausajankohdan ilmoittaminen oli oleellista, koska myöhemmissä väenotoissa voitiin tarvittaessa vedota aiempaan palkkaukseen. Jos sijaisen tiedot voidaan yhdistää käräjäjuttuun, kuten esimerkiksi palkkariitojen ollessa kyseessä, lisääntyy tietomäärä huomattavasti. Tällöin voidaan selvittää esimerkiksi palkatun lähisukulainen sekä palkkasopimukseen liittyvät ehdot. Talonpoikien varallisuuden tarkastelussa on karjan ja kylvetyn viljan määrä selvitetty karja- ka kylvöveroluetteloista, joiden perusteella voidaan saada kuva varallisuuseroista sekä varallisuuden hajonnasta. Karja- ja kylvöveroluettelot ovat osittain hallinnollisten toimien muovaamat, eikä niistä sen takia voida selvittää absoluuttisia varallisuuslukuja, mutta suuntaa-antavat kylläkin, mikä riittää tämän tutkimuksen tavoitteet huomioon ottaen. Ne kuvaavat myös riittävän tarkasti karjan ja viljelysten keskinäisen suhteen eli sen, oliko karjaa riittävästi tuottoisan viljanviljelyn tarpeeksi. Karja- ja kylvöveroluetteloissa on puutteita, kuten esimerkiksi se, että karjaa salattiin (karkeasti noin 3-5 prosenttia). Myös liikaa karjaa ilmoitettiin nuoriksi. Ilmoitettua karjamäärää vähensi myös se, että luettelot tehtiin talvella syysteurastuksen jälkeen. 44 Tilojen varallisuuden tarkastelussa olen ottanut huomioon kylvön lisäksi ainoastaan lehmät, koska ne olivat tärkeimmät kotieläimet. Kylvöä ja lehmiä voidaan tarkastella samassa hajontakaaviossa, koska niiden välillä oli riippuvuussuhde: pellon sato oli riippuvainen karjanlannasta. En kuitenkaan yritä analysoida pellon tuottoa sinällään. Esitän kuitenkin oletuksena, että "karjatilalla" myös sato oli hyvä. Nautayksiköitä en ole laskenut työekonomian lisäksi siitä syystä, että niiden käyttö valtakunnallisessa vertailussa on vaikeaa, koska ruotsalainen ja suomalainen tutkimus painottavat nautayksiköt eri tavoin Ks. Tornberg 1973 (a), s. 33. Hannerberg 1971, s. 97. Viljan viljelystä ja autioitumisesta, ks. Desertion and Land Colonization in the Nordic Countries c , s. 11, , Jokipii 1974, s Lagerstedt 1942, s Soininen 1974, s. 16, 105, Nautayksiköistä vrt. Luukko 1967, s. 134 ja esim. Lindegren 1980, s. 88. Vetoeläimistä, muusta karjasta sekä autioitumisesta ks. Lehtinen 1961, s. 132.
20 19 Autioitumisen selvittämiseksi vertaan maakirjoja ja autiotilaluetteloita, mikä on riittävää, koska tarkastelen vain kameraalista autioitumista. Henkikirjoja käytetään maatilojen työvoimamäärän selvittämiseksi. Ruotsalaisessa tutkimusperinteessä henkikirjojen on Hecksheriin nojautuen katsottu kuvaavan lähinnä hyvien ja huonojen aikojen sekä veronmaksukyvyn vaihtelua, eikä niistä näin ollen voisi tehdä päätelmiä itse väestön määrästä. Tulkintaa on pidetty kuitenkin liian rajoittuneena. 46 Henkikirjoista pidetään tarkimpina niitä, jotka tehtiin välittömästi sen jälkeen kun uutta veroa alettiin kantaa. Tutkimusajanjakson kannalta vuoden 1634/1635 henkikirja on tärkein. Henkikirjojen avulla voidaan kuitenkin tarkastella esimerkiksi työvoiman jakaantumista eri tilojen kesken. Henkikirjojen käyttöä haittaa jonkun verran se, että sotilaita ja irtolaisväestöä ei vuosien 1634/1635 henkikirjaa lukuunottamatta niihin merkitty. Tätä puutetta vähentää kuitenkin se, että sijaisjärjestelmässä toimijat - palkatut ja palkkaajat - olivat yleensä siviilejä. Myöskään naisten nimien poisjättäminen ei ole haitta, sillä työni kannalta oleellinen henkiveroa maksavien naisten lukumäärä ilmoitettiin. 47 Myös Suomen asutuksen yleisluetteloa (SAY) on käytetty kontrollimateriaalina, mutta sen perusteella ei ole tehty varsinaisia laskelmia. Sitä hyödynnetään sekundaarilähteenä tarkasteltaessa esimerkiksi yksittäisen talon ja sen asukkaiden vaiheita ennen ja jälkeen väenoton. Luettelosta näkee yhdellä silmäyksellä pitkän kehityksen, jonka hahmottaminen suoraan alkuperäislähteistä olisi työlästä. 48 Ainoat numeeriset tiedot, jotka yleisluettelosta on otettu, ovat talojen äyri- ja manttaalitiedot. Ne antavat summittaisen kuvan talojen koosta, mutta niiden perusteella ei ole tehty esimerkiksi talojen välisiä varallisuusvertailuja. Esimerkiksi kokemäkeläinen viiden äyrin talon saattoi käytännössä olla köyhempi kuin huittislainen kolmen äyrin. Talojen nimet, joita tosin tutkittavana aikana ei yleisesti vielä käytetty, on otettu SAY:sta. Sitä on käytetty myös apuvälineenä taloja ja henkilöitä yksilöitäessä. Esimerkiksi isän ja pojan sukulaisuussuhde on muiden lähteiden puuttuessa selvitetty SAY:n avulla. Yleisluettelon käyttöä tässä tutkimuksessa voidaan perustella myös sillä, että se on tarkempi Länsi-Suomen peltoviljelyalueen kuin esimerkiksi Itä-Suomen vakiintumattoman ja uudemman asutuksen kuvaajana ja se on luotettavampi 1600-luvun kuin 1500-luvun osalta. Olen käyttänyt yleisluettelon puhtaaksikirjoitettuja ja uudempia osia, joissa konseptiluetteloiden virheet on korjattu. 49 Henkilöiden nimet olen jättänyt ruotsinkieliseen asuun, koska eri lähteitä vertailtaessa ja henkilöitä yksilöitäessä sekaannuksen riski olisi nimiä kääntäessä ollut liian suuri. 46 Henkikirjojen käyttöä haittaa Lars-Olof Larssonin mukaan vaihtelevat vapautusperusteet, joita henkirahan maksajille myönnettiin. Eljas Orrmannin mukaan henkikirjoihin merkityn väestön vaihtelut "eivät välttämättä ilmennä asutuksen todellisia muutoksia". Larsson 1972, s Pirinen 1992, s Orrman 1980, s Orrman 1980, s. 10. Jutikkala 1957, s SAY:n käytöstä ks. yksittäisissä tutkimuksissa ks. esim. Nenonen 1992, s Pylkkänen 1990, s Luther 1980, s. 56. Mäkelä 1992, s Olen tarkistanut yleisluettelon tiedot pistokokeella ja todennut niiden pitävän lähes täydellisesti paikkansa. Kyseessä oli 172 väenoton kohteena olleen talouden väkilukutiedot vuosilta Näistä ainoastaan neljässä tapauksessa oli pieni virhe. Yleensä heittoa oli yksi henkilö.